ຫຼາຍພັນຄົນ ໄດ້ໜີອອກຈາກ ນະຄອນ ນິວຢອກ ຢ່າງຖາວອນ ຍ້ອນໂຣກລະບາດ ໄວຣັສໂຄໂຣນາ
ນະຄອນ ນິວຢອກ ມີທຸລະກິດທີ່ຖືກປິດຫຼາຍກວ່າເກົ່າໃນເວລານີ້, ຕູ້ລົດໄຟໃຕ້ດິນທີ່ສະອາດແມ່ນເກືອບວ່າຈະເປົ່າຫວ່າງ ແລະ ການກໍ່ຄວາມຮຸນແຮງດ້ວຍປືນແມ່ນກຳລັງເພີ່ມຂຶ້ນ.
ໃນນະຄອນ ນິວຢອກ, ບັນດາບໍລິສັດຍ້າຍເຄື່ອງແມ່ນໄດ້ພາກັນປະຕິເສດລູກຄ້າ ຂອງເຂົາເຈົ້າ ຈຳ ນວນອາພາດເມັ້ນໃຫ້ເຊົ່າທີ່ເປົ່າຫວ່າງ ໄດ້ເພີ່ມຂຶ້ນຫຼາຍກວ່າ 65,000 ຫ້ອງ ການແຂ່ງຂັນແມ່ນໄດ້ເລີ່ມຂຶ້ນ ສຳລັບເຈົ້າຂອງອາພາດເມັ້ນ ທີ່ຈະຊອກຫາຄົນເຊົ່າໃໝ່ ນັກຂ່າວວີໂອເອ ແອນນາ ແນລສັນ ມີລາຍງານ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ມັນໄດ້ກາຍເປັນເຫດການທີ່ປົກກະຕິໃນຖະໜົນບາງແຫ່ງຢູ່ເຂດ ແມນແຮັດຕັນ, ທີ່ມີລົດຂົນເຄື່ອງ ແລະ ກ່ອງໃສ່ເຄື່ອງຕ່າງໆຂອງຄົນ ຜູ້ທີ່ໄດ້ທຳການຕັດສິນໃຈທີ່ຈະໜີອອກຈາກນະຄອນ ນິວຢອກ ບໍ່ຄືກັບຫຼາຍທຸລະກິດອື່ນໆ ບັນດາບໍລິສັດ ຍ້າຍເຄື່ອງ ຕ້ອງໄດ້ປະຕິເສດການບໍລິການຕໍ່ລູກຄ້າຂອງເຂົາເຈົ້າ ທ່ານນາງ ແນນຊີ ຊາຟຣານີ, ຜູ້ບໍລິຫານທົ່ວໄປຂອງບໍລິສັດ Oz Moving & Storage ກ່າວວ່າ “ຄືວ່າ, ປະຊາຊົນຫຼາຍຄົນກຳລັງຍ້າຍໄປລັດ ຟລໍຣິດາ, ຄາລິຟໍເນຍ ແລະ ເທັກຊັສ, ລັດພວກນີ້ແມ່ນສາມຈຸດໝາຍປາຍທາງທີ່ມີໄລຍະໄກ ທີ່ພວກເຮົາກຳລັງເຫັນ ແລະ ໃນເຂດທ້ອງຖິ່ນ, ຫຼື ຂ້ອນຂ້າງຈະຢູ່ໃນທ້ອງຖິ່ນ, ເຂົາເຈົ້າກຳລັງຍ້າຍໄປລັດ ນິວ ເຈີຊີ, ລັດ ຄອນແນຕິຄັດ, ແລະ ລອງ ໄອແລນ, ອອກຈາກຕົວເມືອງໄປຢູ່ຊານເມືອງ ມັກຮູ້ສຶກຄືວ່າບໍ່ໝົດຈັກເທື່ອ ” ນະຄອນ ນິວຢອກ ມີທຸລະກິດທີ່ຖືກປິດຫຼາຍກວ່າເກົ່າໃນເວລານີ້, ຕູ້ລົດໄຟໃຕ້ດິນທີ່ສະອາດແມ່ນເກືອບວ່າຈະເປົ່າຫວ່າງ ແລະ ການກໍ່ຄວາມຮຸນແຮງດ້ວຍປືນແມ່ນກຳລັງເພີ່ມຂຶ້ນ ຫຼາຍຄົນແມ່ນໄດ້ໜີອອກໄປຢູ່ໃນລັດທີ່ໃກ້ຄຽງຄື ນິວ ເຈີຊີ, ບ່ອນທີ່ລາຄາເຮືອນແມ່ນກຳລັງສູງຂຶ້ນ ທ່ານ ຄີຣິລ ກູເຣວິຈ໌ ຕົວແທນອະສັງລິມະຊັບ ກ່າວວ່າ “ນຶ່ງໃນສິ່ງຕ່າງໆທີ່ທຸກ ຄົນເອີ່ຍເຖິງໃນທຸກມື້ນີ້ກໍແມ່ນ ເຂົາເຈົ້າຕ້ອງການພື້ນທີ່ຫ້ອງການໃນເຮືອນຂອງ ເຂົາເຈົ້າ ເຊິ່ງມັນມີລາຄາແພງຫຼາຍຈົນຫາຊື້ບໍ່ໄດ້ໃນອາພາດເມັ້ນຢູ່ນະຄອນ ນິວຢອກ ສະນັ້ນ ປະຊາຊົນຈຶ່ງຊອກຫາຫ້ອງພິເສດ, ຫ້ອງໃຕ້ຫຼັງຄາເຮືອນ ຫຼື ຫ້ອງໃຕ້ດິນທີ່ສາມາດປ່ຽນເປັນຫ້ອງການ ແລະ ໃຊ້ສຳລັບວຽກນອກຫ້ອງການ ຫຼາຍຄົນແມ່ນກຳລັງຖາມຫາສິ່ງນັ້ນ ” ນາງ ເອັຟກີເນຍ ໂລປັດນິກ, ຜູ້ອາໄສຢູ່ລັດ ນິວ ເຈີຊີ ໄດ້ກ່າວວ່າ “ໂຮງລ້ຽງເດັກຂອງພວກເຮົາໄດ້ປິດໃນກາງເດືອນມີນາທີ່ຜ່ານມາ ພວກເຮົາໄດ້ເລີ່ມເຮັດ ວຽກຢູ່ໂຕະກິນເຂົ້າດຽວກັນ ແລະ ຂ້າພະ ເຈົ້າກໍເຮັດວຽກັບພວກເດັກນ້ອຍທາງ ອິນເຕີແນັດດ້ວຍແອັບພລີເຄຊັ້ນ Zoom, ຂ້າພະເຈົ້າຕ້ອງ ການຄວາມມິດງຽບ ສະໜິດ, ເພາະວ່າຂ້າພະເຈົ້າຮ້ອງເພງກັບເຂົາເຈົ້າ, ຂ້າພະເຈົ້າເລົ່ານິທານໃຫ້ ເຂົາເຈົ້າຟັງ ແຕ່ກົງກັນຂ້າມ, ຜົວຂອງຂ້າພະເຈົ້າຈະນັ່ງຢູ່ທາງຂ້າງ ແລະ ລົມໂທລະສັບບໍ່ແລ້ວຈັກເທື່ອ ” ຫຼັງຈາກໄດ້ໃຊ້ເວລາໃນການກັກບໍລິເວນ 4 ເດືອນຢູ່ຫ້ອງອາພາດເມັ້ນນ້ອຍໆ ກັບລູກນ້ອຍຄົນນຶ່ງໃນນະຄອນ ນິວຢອກ, ເຂົາເຈົ້າໄດ້ຕັດສິນໃຈທີ່ຈະຍ້າຍໄປຢູ່ ເຮືອນທີ່ກວ້າງກວ່າໃນລັດ ນິວ ເຈີຊີ ທີ່ຈະເຮັດໃຫ້ເຂົາເຈົ້າມີສະລອຍນໍ້າ ແລະ ຫ້ອງການສອງຫ້ອງ ເຂົາເຈົ້າເວົ້າວ່າເຂົາເຈົ້າມັກນະຄອນ ນິວຢອກ ແຕ່ຢ້ານວ່າໂຣກລະບາດຈະບໍ່ສິ້ນສຸດໃນໄວໆນີ້ ນາງ ເອັຟກີເນຍ ເວົ້າວ່າ “ຄວາມຄິດທີ່ວ່າພວກເຮົາສາມາດໃຊ້ເວລາອີກປີນຶ່ງ ໃນການກັກບໍລິເວນແມ່ນຄວາມຮູ້ສຶກທີ່ບ້າຫຼາຍ ສະນັ້ນ, ຂ້າພະເຈົ້າໄດ້ເລືອກທີ່ຈະຫາທາງໄປນະຄອນ ນິວຢອກ ທຸກວັນ ເພື່ອໄປເຮັດວຽກ ດີກວ່າຈະສ່ຽງໃຊ້ ເວລາອີກນຶ່ງປີຖືກລັອກຢູ່ໃນອາພາດເມັ້ນນ້ອຍໆທີ່ບໍ່ມີຮອດລະບຽງນັ້ນ ” ໝູ່ຂອງເຂົາເຈົ້າຫຼາຍຄົນກໍໄດ້ເຮັດແບບດຽວກັນ ຈຳນວນອາພາດເມັ້ນທີ່ບໍ່ມີຄົນເຊົ່າໃນນະຄອນ ນິວຢອກ ໄດ້ເພີ່ມຂຶ້ນສູງເປັນສະຖິຕິໃນຮອບນຶ່ງທົດສະວັດທີ່ຜ່ານມາ ແລະ ເຖິງແມ່ນວ່າບັນດາເຈົ້າໜ້າທີ່ຂອງນະຄອນດັ່ງກ່າວໄດ້ພະຍາຍາມທີ່ຈະເກ້ຍກ່ອມໃຫ້ເຂົາເຈົ້າຢູ່ ຫຼື ກັບຄືນມາກໍຕາມ, ປະຈຸບັດນີ້ແມ່ນມີພຽງບໍ່ເທົ່າຄົນເທົ່ານັ້ນທີ່ໄດ້ເຮັດ